OBEC GÁŇ

OBECNÝ ÚRAD č.27, 924 01 pošta GALANTA

TEL.: 031/7805833, EMAIL: skolka.gan@obecgan.sk

Usmernenie pre činnosť prevádzky materskej školy počas mimoriadnej situácie

vypracované na základe pokynov Úradu verejného zdravotníctva Slovenskej republiky podľa § 24 zákona č.355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a na základe pokynov Ministerstva školstva SR.

Postup pri obnovení prevádzky:

Pred otvorením po mimoriadnom prerušení prevádzky kvôli prevencii nákazy COVID-19 sa zabezpečilo dôkladné čistenie priestorov materskej školy, dezinfekcia hračiek a zariadenia.

Prevádzka materskej školy je v trvaní maximálne 9 hodín denne s maximálnym počtom 15 detí v jednej skupine.

Prevádzka materskej školy začína na základe prieskumu záujmu medzi rodičmi o návštevu MŠ ich dieťaťom denne od 7.00 do 16.00 hod.

Zriaďovateľ zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné pomôcky. Tak isto aj dostatok bezdotykových teplomerov a zásobníkov na papierové utierky do umyvární vrátane papierových utierok.

Zamestnanci materskej školy vyplňujú pred nástupom do zamestnania Zdravotný dotazník.

Výchovno vzdelávaciu činnosť zabezpečujú pedagogickí zamestnanci, ktorí nepatria do rizikovej skupiny z hľadiska ohrozenia ochorením COVID-19.

Ak sa u zamestnanca zariadenia objavia príznaky nákazy ochorenia COVID-19 v priebehu jeho pracovného dňa, bezodkladne o tom informuje riaditeľa zariadenia, ktorý potom postupuje podľa usmernenia príslušného RÚVZ.

- **príchod do zariadenia :**

1. Zákonní zástupcovia dostali písomnou formou pokyny, v ktorých sú uvedené presné pravidlá, ktoré musia dodržiavať pri príchode do MŠ.

2. Pri vstupe do zariadenia sa umiestni voľne dostupná dezinfekcia. Na dverách zariadenia sa umiestnia piktogramy, ktoré prikazujú dodržiavanie bezpečnostných a hygienických zásad.

3. Dodržujú sa vymedzené odstupy pred vchodom, sprevádzajúca osoba musí vykonať dezinfekciu rúk a v každej šatni sa môže zdržiavať len jeden dospelý maximálne 5 minút.

4.Sprevádzajúca osoba musí mať rúško.

5. Sprevádzajúca osoba po odovzdaní dieťaťa do MŠ podpisuje Prehlásenie zákonného zástupcu o zdravotnom stave svojho dieťaťa.

6. Na základe pokynov sa zabezpečí, aby deti, s cieľom ochrany pred komunitným šírením ochorenia COVID-19 v MŠ, prichádzali a odchádzali len s osobami, ktoré s dieťaťom žijú v spoločnej domácnosti

- **hygienický režim v zariadeniach:**

1.Zabezpečí sa každodenný ranný filter, pri príchode do zariadenia je potrebné zmerať bezkontaktným teplomerom teplotu každého dieťaťa a zamestnanca zariadenia. Zdravotný stav detí a zamestnancov sa bude pravidelne sledovať.

2. Pri prejave príznakov respiračného ochorenia, dieťaťu do zariadenia nebude umožnený vstup. V prípade, ak sa príznaky prejavia počas pobytu v zariadení, dieťa sa izoluje od ostatných detí a kontaktuje sa sprevádzajúca osoba, ktorá si dieťa prevezme pred vstupom do zariadenia.

3. zamestnanec po prevzatí dieťaťa od rodiča umyje dieťaťu ruky tekutým mydlom a teplou vodou a utrie jednorazovou utierkou. Nebudú sa používať textilné uteráky.

4. V každej miestnosti sa zabezpečí pravidelné vetranie

5. Zamestnanci sa v priestoroch zariadenia i mimo neho pohybujú s vhodne prekrytými hornými dýchacími cestami dobrovoľne, v kontakte so sprevádzajúcou osobou dieťaťa komunikujú povinne s rúškom na tvári.

6. Činnosti pre deti sa organizujú tak, aby čo najviac času trávili v exteriéri zariadenia v oddelených menších skupinách

7. Počas poobedňajšieho odpočinku sa zabezpečí minimálne 1 m vzdialenosť medzi ležadlami na spanie pre deti

8. Deti nemajú povolené nosiť si do zariadenia vlastné hračky

9. V čase mimoriadnej situácie sa v zariadení neorganizujú žiadne spoločenské akcie – MDD, rozlúčková oslava a pod.

10. Počas mimoriadnej situácie si deti neumývajú zuby

11. Vytvorené skupiny detí v jednotlivých triedach sa nebudú meniť, aj keď počet detí klesne. V prípade nízkeho počtu detí môže nastať zmena v skupine, ale až v nasledujúcom týždni - dve skupiny s malým počtom detí sa spoja.

12. Pre dodržanie predpísaných noriem pri rozkladaní lehátok v triede mladšej vekovej skupiny sú rodičia, ktorí sú na materskej dovolenke, sú povinní vyzdvihnúť svoje dieťa z MŠ o 12.00 hod.

**- stravovanie**

1. Stravovanie bude prebiehať štandardným spôsobom, s dodržiavaním zvýšených hygienických pravidiel.

2. Organizáciu režimu stravovania vypracuje vedúca školskej jedálne ako dodatok k prevádzkovému poriadku.

3. Stravovanie detí sa uskutočňuje v priestoroch , kde sa skupina zdržiava počas dňa. Pred podávaním stravy si každé dieťa a zamestnanec dôkladne umyje ruky.

4. Stravu vydáva personál spolu s čistým hygienicky baleným príborom, deti si sami jedlo a nápoje neodoberajú.

5. Kuchár počas výdaja jedla požíva rúško a jednorazové rukavice.

6. Po každej skupine sa dezinfikujú stoly

Počas trvania mimoriadnej situácie bude zabezpečované dôsledné dodržiavanie aktuálnych hygienicko-epidemiologických opatrení Úradu verejného zdravotníctva SR, vydaných na zamedzenie šírenia ochorenia COVID-19, hygienických odporúčaní a používania osobných ochranných pomôcok.

V Gáni: 28.05. 2020 Helena Horváthová

 Riaditeľka MŠ